CELEX: 32009R0379
Language: et
Date: 2009-05-08 00:00:00
Title: Komisjoni määrus (EÜ) nr 379/2009, 8. mai 2009 , milles käsitletakse 6-fütaasi EC 3.1.3.26 preparaadi uue kasutusviisi lubamist broilerkanade, broilerkalkunite, munakanade, nuumpartide, võõrutatud põrsaste, nuumsigade ning emiste söödalisandina (loa omanik Danisco Animal Nutrition, juriidiline isik Danisco (UK) Limited) (EMPs kohaldatav tekst )

9.5.2009   
            
            
               ET
            
            
               Euroopa Liidu Teataja
            
            
               L 116/6
            
         
      KOMISJONI MÄÄRUS (EÜ) nr 379/2009,
   8. mai 2009,
   milles käsitletakse 6-fütaasi EC 3.1.3.26 preparaadi uue kasutusviisi lubamist broilerkanade, broilerkalkunite, munakanade, nuumpartide, võõrutatud põrsaste, nuumsigade ning emiste söödalisandina (loa omanik Danisco Animal Nutrition, juriidiline isik Danisco (UK) Limited)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadi kasutamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Schizosaccharomyces pombe (ATCC 5233) abil toodetud 6-fütaasi EC 3.1.3.26 preparaadi uue kasutusviisi lubamist broilerkanade, broilerkalkunite, munakanade, nuumpartide, võõrutatud põrsaste, nuumsigade ning emiste söödalisandina, mis tuleb klassifitseerida zootehniliste söödalisandite kategooriasse.
            
         
               (4)
            
            
               
                  Schizosaccharomyces pombe (ATCC 5233) abil toodetud 6-fütaasi EC 3.1.3.26 preparaadile on antud ajaliselt piiramata kasutusluba broilerkanade puhul (komisjoni määrus (EÜ) nr 1743/2006 (2) ning kümne aastane kasutusluba broilerkanade, broilerkalkunite, munakanade, nuumpartide, võõrutatud põrsaste, nuumsigade ning emiste puhul (komisjoni määrus (EÜ) nr 785/2007. (3)
               
            
         
               (5)
            
            
               Esitati uued andmed, mis toetavad taotlust saada Schizosaccharomyces pombe (ATCC 5233) abil toodetud 6-fütaasi EC 3.1.3.26 preparaadi jaoks kasutusluba broilerkanade, broilerkalkunite, munakanade, nuumpartide, võõrutatud põrsaste, nuumsigade ning emiste puhul.
            
         
               (6)
            
            
               Euroopa Toiduohutusamet (edaspidi „toiduohutusamet”) kinnitas oma 10. detsembri 2008. aasta arvamuses, (4) et varasem, 17. oktoobril 2006 vastu võetud arvamus (5) kehtib täies ulatuses 6-fütaasi EC 3.1.3.26 uue formuleeringu puhul. Seega järeldas toiduohutusamet, et Schizosaccharomyces pombe (ATCC 5233) abil toodetud 6-fütaasi EC 3.1.3.26 preparaadi uus formuleering omab mõju sihtliikidele ning on ohutu inimeste ja loomade tervisele ning keskkonnale. Toiduohutusameti arvamuses soovitatakse asjakohaseid meetmeid kasutajate ohutuseks. Toiduohutusameti arvates ei ole vaja turustusjärgse järelevalve erinõudeid. Nimetatud arvamusega kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (7)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud viisil.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. mai 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 329, 25.11.2006, lk 16.
   
      (3)  ELT L 175, 5.7.2007, lk 5.
   
      (4)  The EFSA Journal (2008) 915, 1–10.
   
      (5)  The EFSA Journal (2006) 404, 1–20.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a1640
               
               
                  Danisco Animal Nutrition
                  (juriidiline isik Danisco (UK) Limited)
               
               
                  6-fütaas
                  EC 3.1.3.26
               
               
                  
                               
                           
                           
                              
                                 Söödalisandi koostis
                              
                              6-fütaasi preparatsioon (EC 3.1.3.26),
                              mis on toodetud Schizosaccharomyces pombe (ATCC 5233) abil
                              ja mille minimaalne aktiivsus on
                              
                                           
                                       
                                       
                                          tahkel kujul: 10 000 FTU (1)/g
                                       
                                    
                                           
                                       
                                       
                                          ning vedelal kujul: 10 000 FTU/ml
                                       
                                    
                        
                               
                           
                           
                              
                                 Toimeaine kirjeldus:
                              
                              6-fütaas (EC 3.1.3.26)
                              mis on toodetud Schizosaccharomyces pombe (ATCC 5233) abil
                           
                        
                               
                           
                           
                              
                                 Analüüsimeetod
                                  (2)
                              
                              Kolorimeetriline meetod ensüümi toimel fütaadi substraadist vabaneva anorgaanilise fosfaadi määramiseks.
                           
                        
               
                  Broilerkanad
               
               
                  —
               
               
                  250 FTU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus
                           
                        
                              2.
                           
                           
                              Kasutamiseks söödas, mis sisaldab üle 0,23 % fütiiniga seotud fosforit.
                           
                        
                              3.
                           
                           
                              Kasutatakse (võõrutatud) põrsaste puhul, kehakaaluga kuni 35 kg.
                           
                        
                              4.
                           
                           
                              Soovituslik kogus ühe kilogrammi täissööda kohta:
                              
                                          —
                                       
                                       
                                          broilerkanad: 500-750 FTU.
                                       
                                    
                                          —
                                       
                                       
                                          nuumkalkunid: 250-1 000 FTU
                                       
                                    
                                          —
                                       
                                       
                                          munakanad: 150-900 FTU.
                                       
                                    
                                          —
                                       
                                       
                                          nuumpardid: 250-1 000 FTU.
                                       
                                    
                                          —
                                       
                                       
                                          (võõrutatud) põrsad: 500-1 000 FTU.
                                       
                                    
                                          —
                                       
                                       
                                          nuumsead: 500-1 000 FTU.
                                       
                                    
                                          —
                                       
                                       
                                          emised: 500 FTU
                                       
                                    
                        
                              5.
                           
                           
                              Kasutajate ohutuseks: käsitlemisel tuleks kasutada respiraatorit, kaitseprille ja kaitsekindaid.
                           
                        
               
                  29. mai 2019
               
            
                  Broilerkalkunid
               
               
                  —
               
               
                  250 FTU
               
               
                  —
               
            
                  Munakanad
               
               
                  —
               
               
                  150 FTU
               
               
                  —
               
            
                  Nuumpardid
               
               
                  —
               
               
                  250 FTU
               
               
                  —
               
            
                  Põrsad (võõrutatud)
               
               
                  —
               
               
                  250 FTU
               
               
                  —
               
            
                  Nuumsead
               
               
                  —
               
               
                  250 FTU
               
               
                  —
               
            
                  Emised
               
               
                  —
               
               
                  500 FTU
               
               
                  —
               
            
         (1)  Üks FTU on ensüümi hulk, mis vabastab naatriumfütaadi substraadist ühe mikromooli anorgaanilist fosfaati minutis pH taseme 5,5 ja temperatuuri 37 °C juures.
      
         (2)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives